‘નિમુને તકલીફ ગેસની નહોતી... હરિવલ્લભદાસે માતાને સમજાવ્યું... પ્રોબ્લેમ હાર્ટનો હતો અને એ ગેસ છે એમ કહીને ગોળીઓ ગળતી રહી. ડૉક્ટર પાસે ના ગઈ એ એની મોટી ભૂલ... નાની ઉંમરે હાર્ટએટેક આવે એ એવો જોરદાર હોય કે જીવ લઈને જ જાય...એક કે દોઢ મિનિટમાં જ ખેલ ખલાસ થઈ જાય... ધાર્મિક વૃત્તિની માતાને એણે કહ્યું... કાલે નવ વાગ્યા સુધી જ ચૌદશ છે અને પછી અમાસ શરૂ થઈ જશે. અમાસના દિવસે અગ્નિસંસ્કાર કરીએ તો આપણા કુટુંબનું નિકંદન નીકળી જાય એવું આ કુટુંબના પૂર્વજોએ લખેલું છે. અંતિમ ક્રિયા સવારમાં જ પતાવી દેવી એ આપણા હિતમાં છે. ગારિયાધાર ફોન કરીને એ લોકોને સીધા સ્મશાને આવવાનું જ કહી દેવું પડશે...’